पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली । पर्यावरणविदों की मानें तो क्लाइमेट चेंज का असर अब सामने आने लगा है। तेज गर्मी का लंबा दौर, सूखा और कम समय में ज्यादा बारिश जैसी मौसम की अति की घटनाएं इसी परिवर्तन का असर हैं। विज्ञानी चेताते हुए बताते हैं कि दिल्ली जैसे शहरों के लिए बारिश का बदला पैटर्न भविष्य में पानी की भारी किल्लत का कारण बनने वाला है क्योंकि राजधानी में भूजल स्तर लगातार नीचे जा रहा है।
सेंट्रल ग्राउंटवाटर बोर्ड के मुताबिक बीते तीन दशकों में वाटर टेबल में सालाना औसतन तीन फीट की गिरावट आ रही है और हर साल हो रही बारिश से भी उसमें कोई बढ़ोतरी नहीं हो पा रही है। सीएसई की निदेशक सुनीता नारायण कहती हैं कि क्लाइमेंट में क्या बदलाव आ रहा है यह बहुत मुश्किल से पता चलता है। लेकिन वैज्ञानी अब मानने लगे हैं कि इससे बारिश के पैटर्न में बदलाव आया है। शहरीकरण व विकास के लिए पेड़ काटे जा रहे हैं, तालाब खत्म हो गए हैं। सड़कें व मकान बनने के चलते बारिश का पानी जमीन रिस कर नीचे नहीं जा पाता।
ग्रीनपीस की क्लाइमेंट चेंज एक्सपर्ट विनीता गोपाल कहती हैं कि ग्लोबल वार्मिंग के कुछ लक्षण बताए जाते हैं जैसे वेक्टरबॉर्न रोग-मलेरिया, डेंगू के मामलों का अधिक संख्या में आना और मौसम का एक्स्ट्रीम होना। ये बातें अन्य जगहों की तरह दिल्ली में भी नजर आती है।
ऐसे में जरूरत है कि हमें अपने संसाधनों को बचाने पर ज्यादा ध्यान देना होगा। ग्रीनपीस के ही एक अन्य कंपेनर के मुताबिक वातावरण में आए बदलाव में थर्मल पॉवर प्लांट की अहम भूमिका है, कोल इमिशन से तापमान में खासी बढ़ोतरी हुई है। दुखद बात यह है कि न इसे गंभीरता से लिया जा रहा है, न रिसर्च हुई और न ही निवेश हो रहा है। जबकि अपने संसाधनों को बचाने के साथ-साथ रिन्युवल पर ज्यादा निवेश की जरूरत है।
10 जून के बाद मिलेगी गर्मी से राहत
नई दिल्ली त्न राजधानी के तापमान में दस जून के बाद कुछ बदलाव देखने को मिलने के आसार हैं। मौसम विभाग का कहना है कि पश्चिमी विक्षोभ फिलहाल नॉर्थ पाकिस्तान के समीप पहुंच चुका है और सोमवार तक यह दिल्ली में प्रवेश कर जाएगा। ऐसा होते ही राजधानी के मौसम में बदलाव की संभावना व्यक्त की जा रही है। मौसम विभाग का कहना है कि 10-11 जून को पश्चिमी विक्षोभ दिल्ली में प्रवेश करेगा जिससे यहां बारिश की संभावना बनी हुई है।
लेकिन यह बारिश बहुत ही कम औसत में होगी। तब तक दिल्ली के तापमान में कोई गिरावट की संभावना नहीं है। मौसम विभाग के मुताबिक, मंगलवार को तापमान सामान्य से एक डिग्री अधिक रहते हुए अधिकतम तापमान 41.7 और न्यूनतम तापमान 28.2 डिग्री सेल्सियस रहा।
जबकि मौसम में नमी 76 से 31 फीसदी के बीच रही। विभाग ने भविष्यवाणी की है कि बुधवार को तापमान में इजाफा होगा और तापमान 43 से 29 डिग्री सेल्सियस के बीच रहेगा। वहीं नमी में भी कमी आएगी। इससे लोगों को गर्म हवा और तपिश से जूझना पड़ेगा। मौसम विभाग के अनुसार सोमवार को बूंदाबांदी होगी।
और तब तक पूरे सप्ताह आकाश में बादल आते-जाते दिखेंगे। हालांकि बादलों के आने से तापमान में कोई खास फर्क नहीं पड़ेगा और तपिश भी बरकरार रहेगी। अनुमान है कि इस सप्ताह का सबसे गर्म दिन गुरुवार को रहेगा जब तापमान 44 डिग्री सेल्सियस को पार कर जाएगा।
वहीं बुधवार का तापमान 43-29 डिग्री सेल्सियस, शुक्रवार को तापमान 43-30 डिग्री सेल्सियस, शनिवार को तापमान 42-30 डिग्री सेल्सियस और रविवार को 40 -31 डिग्री सेल्सियस के बीच रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn